ועדת הפנים ואיכות הסביבה, כנסת 17, פרוטוקול מספר 234, 2007-10-24 09:30

אופיר פינס-פז: אני פותח את ישיבת ועדת הפנים והגנת הסביבה.

אופיר פינס-פז: על סדר היום: הצעת חוק פרסום פרוטוקולים באינטרנט (תיקוני חקיקה), התשס"ו-2006, של חבר הכנסת יואל חסון.

אופיר פינס-פז: יואל בבקשה.

יואל חסון: תודה רבה.

יואל חסון: אדוני היושב ראש, תודה על קיום הדיון.

יואל חסון: הצעת החוק ברורה - אנחנו מבקשים ליצור מציאות של שקיפות.

יואל חסון: אנחנו צריכים להגיע למצב שבאתרי האינטרנט יינתן פומבי לישיבות המועצה ולישיבות המועצה לתכנון ובניה וזאת כדי לאפשר שקיפות.

יואל חסון: אגב, זה קיים כבר בכנסת.

יואל חסון: בכנסת הכל פתוח ושקוף.

יואל חסון: לציבור יש אינטרס מיידי ויום יומי לדעת מה קורה בדיונים בוועדות המקומיות ובישיבות המועצה, לכן אני מבקש שהפרוטוקולים יהיו פתוחים.

יואל חסון: התקבל נייר מדב בן יצחק ובו כל מיני הצעות.

יואל חסון: אני פתוח להצעת ולשינויים שאתה מציע וצריך להתקדם ברוח הזאת.

דוד אזולאי: האם ההצעה הזאת מדברת על כל הרשויות המקומיות, עיריות, מועצות, מועצות אזוריות?

דב בן יצחק: כרגע היא מדברת רק על עיריות.

דב בן יצחק: יש בעיה עם החלה על מועצות מקומיות מפני שהנושא של העיריות מוסדר בפקודת העיריות בצו לכן יש לנו בעיה להפעיל את זה.

אופיר פינס-פז: למה יש בעיה להפעיל את זה?

דב בן יצחק: כי ההסדר המלא, השלם, לגבי איך מתנהלות ישיבות מועצה נקבע בצו ותהיה בעיה להחיל את ההסדר הנקודתי הזה.

דוד אזולאי: באותם מקומות ששם יש בעיות קשות - - -

אופיר פינס-פז: אני לא מסכים שאי אפשר להחיל את זה.

אופיר פינס-פז: זאת מגבלה משפטית קטנה אבל אפשר להתגבר עליה.

דב בן יצחק: אחת הדרכים היא שיהיה חוק עיריות ולא יהיו מועצות מקומיות.

אופיר פינס-פז: עוד אין לנו חוק עיריות.

דוד אזולאי: במועצות המקומות יש נושאים הרבה יותר רגישים.

דוד אזולאי: מדובר על שטחים חקלאיים - - -

אופיר פינס-פז: הפיקוח במועצה המקומיות הוא יותר בעייתי.

יואל חסון: ככל שהישוב קטן יותר אז הקומבינות יותר גדולות.

יואל חסון: לצערי הרב, אנחנו רואים את זה בתכנון ובבניה.

אופיר פינס-פז: לצערי הרב, הקומבינות בתכנון ובניה הן בכל מקום.

דוד אזולאי: לכן אי אפשר לשחרר את המועצות המקומיות.

דב בן יצחק: אני לא הצעתי לשחרר אלא אני אומר שיש פה בעיה.

ירון מאיר: אני מוחה על המילה "קומבינות".

ירון מאיר: אני ממרכז השלטון המקומי.

אופיר פינס-פז: אומרים שעל ראש הגנב בוער הכובע, אני בכלל לא כיוונתי אליכם.

אופיר פינס-פז: הדבר האחרון שהחשבתי בהקשר הזה הוא מרכז השלטון המקומי.

ירון מאיר: אני מייצג את הרשויות.

אופיר פינס-פז: בכל מקרה, אם המילה הזאת מפריעה, אני חוזר בי.

דב בן יצחק: ברצוני להעיר כמה הערות.

דב בן יצחק: לגבי מוסדות התכנון התקבל לפני כשבועיים תיקון שלמעשה מסדיר את כל הנושא של הפרוטוקולים בצורה יותר רחבה, ובכלל זה את הפרסום שלהם באינטרנט.

דב בן יצחק: לכן אין צורך יותר בתיקון לגבי מוסדות התכנון.

דב בן יצחק: אותו הסדר שהסדיר את נושא הפרוטוקולים קבע הוראות נוספות, ואני סבור שראוי שתהיה הרמוניה בין ההסדרים שקבענו לגבי מוסדות תכנון לבין ההוראות שכדאי לקבוע לגבי מועצות של רשויות מקומיות.

דב בן יצחק: לגבי מוסדות התכנון, קבענו שכל הפרוטוקולים יוקלטו, אבל לא יתומללו.

דב בן יצחק: נשמעו טענות לגבי עלויות וההסדר היה שההקלטה לא עולה כל כך הרבה כסף כמו התמלול.

דב בן יצחק: מתי יתאפשר תמלול?

דב בן יצחק: כאשר חבר מועצה מבקש מיושב ראש המועצה בכתב בבקשה מנומקת ויושב ראש המועצה השתכנע שיש טעם ענייני בתמלול, או כאשר חברי המועצה ביקשו את התמלול.

דב בן יצחק: בהתאם לכך, תתאפשר האזנה לכל דורש, בדומה לעיון.

דוד אזולאי: אני מברך את יוזם החוק.

דוד אזולאי: אני חושב שהחוק הזה טוב ויש באמת מקומות שלחברי מועצה אין גישה לפרוטוקולים, במיוחד אנשי אופוזיציה שצריכים להתחנן ולנהל התכתבויות עד אין סוף, עד שהם מקבלים את הפרוטוקולים.

דוד אזולאי: החוק הזה פותר את הבעיה הזאת.

דוד אזולאי: לגבי נושא העלויות.

דוד אזולאי: יבואו רשויות מקומיות, שאין להן אתרי אינטרנט ויטענו שהדבר גורם להם לעלויות כספיות.

דוד אזולאי: צריך לתת על זה את הדעת.

אופיר פינס-פז: חוקקנו לא מזמן חוק ואנחנו לא יכולים לעשות חקיקה סותרת.

דב בן יצחק: את הסעיפים האלה העתקתי מהסעיפים שקבענו לגבי מוסדות התכנון.

דב בן יצחק: א2 זה כבר קיים.

אופיר פינס-פז: אז מה התוספת?

דב בן יצחק: התוספת העיקרית היא חובת ההקלטה.

אופיר פינס-פז: יתכן ויגידו שזאת הצעת חוק תקציבית כי היא תעבור 5 מיליון שקל.

משה כחלון: השאלה, מאיזה תקציב זה מגיע.

משה כחלון: זה יכול להיות מתקציב הרשויות.

יואל חסון: אנחנו נמצאים היום בשנות ה-2000.

יואל חסון: אם לרשות מקומית אין אינטרנט, כדאי שיהיה לה אתר.

יואל חסון: זה חלק מהשירות שהיא צריכה לתת לאזרח.

קריאה: זה נקרא ממשל זמין.

אופיר פינס-פז: אפשר להציע הצעת חוק שלכל רשות מקומית צריך להיות אתר אינטרנט.

יואל חסון: מה זאת אומרת תקציבי?

יואל חסון: לרשויות מקומיות יש תקציב.

אופיר פינס-פז: יש להם חובות אדירים.

יואל חסון: נכון, אבל יש סדרי עדיפויות.

יואל חסון: השקיפות צריכה להיות בראש סדר העדיפויות, דהיינו, ממשל זמין ושקיפות לציבור.

יואל חסון: מדובר בציבור משלמי המיסים.

יואל חסון: אני חושב שהתוספת שאתה מציע היא נכונה.

יואל חסון: זה חלק מממשל זמין ושקיפות.

אריאל גולדברג: לגבי מוסדות התכנון, נקבע בתיקון מס' 80 שזה יובא בפרסום באתר של משרד הפנים.

אופיר פינס-פז: אני שואל למה שלא נחייב את כולם?

דוד אזולאי: אם זה קיים, אז זה פותר את הבעיה.

אופיר פינס-פז: זה קיים בחוק.

אופיר פינס-פז: רשות שאין לה אתר מפרסמת באתר של משרד הפנים.

דב בן יצחק: זה קיים בחוק גם לגבי רשויות התכנון.

מרגלית גוטרמן: להחזיק אתר אינטרנט, זה לא רק לפתוח אתר.

מרגלית גוטרמן: צריך להחזיק אותו ולעדכן אותו כל הזמן.

מרגלית גוטרמן: צריך תקציב עבור זה.

אופיר פינס-פז: אתה גם לוקח את משרד הפנים למקומות אחרים והוא הופך להיות ספק שרות של רשויות מקומיות.

יואל חסון: אתה חושב שתושב גדרה יחפש באתר של משרד הפנים?

אופיר פינס-פז: אני חושב שנכפה על הרשויות.

אופיר פינס-פז: ניתן להם זמן תוך שנה.

אהוד ענבר: אנחנו מתנגדים להצעה מסיבות כלכליות.

אהוד ענבר: כדי להחזיק אתר אינטרנט צריך להחזיק מישהו בהיקף של משרה, יש פה עלויות כספיות.

אהוד ענבר: אני לא מדבר על הרשויות הגדולות שכבר יש להן את האתרים האלה.

אהוד ענבר: לגבי הזמינות של החומר הזה.

אהוד ענבר: אין חבר מליאה שלא מקבל פרוטוקול.

דוד אזולאי: מה אתה אומר?

דוד אזולאי: כנראה שלא היית חבר מועצת עיר, אתה לא מכיר את זה.

דוד אזולאי: עבדך הנאמן היה חבר מועצת עיר ולא פעם הלך למאבקים קשים כדי לקבל פרוטוקולים, במיוחד פרוטוקולים של ועדת תכנון ובניה.

אופיר פינס-פז: אין לכם אינטרס לשקיפות ציבורית?

אהוד ענבר: יש לנו אינטרס.

אופיר פינס-פז: מה שחבר הכנסת חסון מבקש, לדעתי, זה דבר אלמנטארי.

אהוד ענבר: הישיבות פתוחות לקהל.

אופיר פינס-פז: אמנם הן ב-22:00 בלילה ביום חמישי, אבל הן פתוחות לקהל.

אהוד ענבר: הן עד 22:00.

אופיר פינס-פז: לא לפני שהם מוודאים שכל המקומונים סגורים מאחורי סורג ובריח.

אהוד ענבר: אתם סתם משמיצים.

אופיר פינס-פז: אני לא משמיץ, אני מתאר מציאות.

אופיר פינס-פז: אני לא קובע ישיבות ביום חמישי.

אופיר פינס-פז: אגב, אצלנו בסיעה גם התפתח הנוהג הזה.

אופיר פינס-פז: ישיבת סיעה אחרונה של מפלגת העבודה החלה ב-23:00.

משה כחלון: זה יכול להיכנס למסגרת של פניות ציבור.

משה כחלון: אני לא רואה עלויות תקציביות מי יודע מה.

משה כחלון: אתה מעלה על דעתך שתהיה עיריה או מועצה שלא יהיו לה פניות ציבור?

אהוד ענבר: עיריה לא, אבל ברשויות קטנות - - -

דב בן יצחק: כרגע מדובר רק על עיריות.

דוד אזולאי: אני חושב שאי אפשר להפריד וחייבים להכניס גם את המועצות.

דוד אזולאי: לא יכול להיות שנפטור את המועצות המקומיות, זה לא בא בחשבון.

דוד אזולאי: ישנו דבר נוסף שלא מתייחסים אליו בחוק.

דוד אזולאי: אלו אמצעים נוקטים כנגד אותה רשות שלא תפרסם את הפרוטוקולים למרות החוק.

דוד אזולאי: מה עושים במקרה כזה?

אופיר פינס-פז: הממונה קורא לו לבירור.

דוד אזולאי: אתה רציני?

דוד אזולאי: לא מתאים לך.

דוד אזולאי: כשר פנים לשעבר לא מתאים שתגיד את זה.

דוד אזולאי: מי שמכיר איך עובדים הממונים על המחוזות - יש לי קלסר שלם של התכתבויות עם הממונה על המחוז כשהייתי חבר מועצת העיר.

דוד אזולאי: מעולם לא זכינו להתייחסות.

אופיר פינס-פז: אתה יודע למה הוא לא יכול להתייחס?

אופיר פינס-פז: כי יש לו קלסר על כל חבר מועצה.

אופיר פינס-פז: אתה לא מבין מה עושים לממונים?

אופיר פינס-פז: חברי המועצה משגעים את הממונים.

דוד אזולאי: זה תפקידו של חבר המועצה, הוא צריך לפנות.

דוד אזולאי: הוא פונה לכל מיני גורמים.

דוד אזולאי: פעם הוא פונה לשר הפנים ופעם הוא פונה לממונה על המחוז.

מרגלית גוטרמן: משרד הפנים בעד שקיפות.

מרגלית גוטרמן: זאת עמדה של המשרד ועמדה של הממשלה.

מרגלית גוטרמן: אנחנו בעד שקיפות אבל שזה יהיה בתאום עם משרד המשפטים ושזה יחול רק על ישיבות פומביות.

אופיר פינס-פז: ישיבה של מועצת עיר היא תמיד פומבית.

מרגלית גוטרמן: למען מקרים שהישיבה סגורה.

דב בן יצחק: יש ישיבות שקשורות לביטחון המדינה.

אופיר פינס-פז: זה יחול רק על ישיבות פומביות.

מרגלית גוטרמן: יש חובה למסור כל מסמך לכל חבר מועצה.

מרגלית גוטרמן: יש גם את חוק חופש מידע.

מרגלית גוטרמן: אזרחים פונים ומקבלים חומר.

מרגלית גוטרמן: במקרים המועטים שחברי מועצה לא קיבלו פרוטוקולים, אז הם קיבלו את הסעד הזה מבית המשפט.

דוד אזולאי: תודה רבה.

דוד אזולאי: חבר מועצה צריך לממן את הפעילות הציבורית שלו מכיסו.

אופיר פינס-פז: ועוד איך הוא מממן, בלי סוף.

אופיר פינס-פז: אתם בעד החוק או לא?

מרגלית גוטרמן: אנחנו בעד החוק לגבי ההקלטה.

מרגלית גוטרמן: צריך למצוא את הפרוצדורה של ההאזנה.

מרגלית גוטרמן: אם יש לי קלטת, אני לא חושבת שאני צריכה לתת לכל אזרח לשבת במשרדים שלי ושאני אמצא את המחשוב המתאים.

דב בן יצחק: את זה את עושה כשאת ועדה מקומית, למה שלא תעשי את זה כשאת מועצה?

מרגלית גוטרמן: ישיבות מועצה זה לא ועדה מקומית.

אופיר פינס-פז: אין בעיה להקליט את הישיבות.

מרגלית גוטרמן: אנחנו מוכנים להקלטה של הישיבות.

מרגלית גוטרמן: גם היום אני מוסרת פרוטוקולים על פי חוק חופש מידע.

מרגלית גוטרמן: יש אגרה ועלויות לזה.

מרגלית גוטרמן: צריך לקחת את הנושא הזה בחשבון.

מרגלית גוטרמן: אם זה רק להעתיק דיסק, זה דבר פשוט.

יואל חסון: לא הצלחתי לרדת לסוף דעתך.

יואל חסון: את אומרת שאת מוכנה לעניין של הקלטה בישיבות פומביות.

יואל חסון: גם של ועדות תכנון ובניה?

מרגלית גוטרמן: לא, ישיבות מועצה.

אופיר פינס-פז: יואל, ישיבות תכנון ובניה זה מסודר, חוקקנו את זה לפני חודש.

אופיר פינס-פז: מה שלא חוקקנו זה ישיבות מועצה.

מרגלית גוטרמן: אנחנו מדברים על האופי של קבלת הקלטת.

מרגלית גוטרמן: צריכה להיות פרוצדורה על פי חוק חופש מידע, כמו כל מידע אחר, שמשלמים אגרה, שולחים בדואר.

מרגלית גוטרמן: אני לא חושבת שהרשות צריכה לאפשר האזנה במקום שלה.

מרגלית גוטרמן: אנחנו כמובן בעד זה שיש אתר אינטרנט מותר יהיה להוריד את הדברים האלה.

יואל חסון: מדוע הציבור יכול להיכנס לאתר האינטרנט של הכנסת ולחפש פרוטוקולים מבלי לשלם אגרה?

מרגלית גוטרמן: אני מדברת על ההאזנה.

מרגלית גוטרמן: צריך להעסיק פקיד.

יואל חסון: אבל הכנסת לא גובה כסף על המידע שהיא מספקת.

מרגלית גוטרמן: אגב, לא הצלחתי לאתר את הפרוטוקול של הישיבה הקודמת על החוק הזה.

אופיר פינס-פז: בוועדה לא היה דיון, זה הדיון הראשון.

אופיר פינס-פז: נראה לך שנעשה על העניין הזה 4 דיונים?

יואל חסון: העניין של האגרה לא מקובל.

יואל חסון: מדובר פה בשקיפות.

אופיר פינס-פז: בואו נעשה את החוק הזה קצת יותר מעניין.

אופיר פינס-פז: החוק הזה יקבע שכל רשות מקומית בישראל חייב להיות לה אתר אינטרנט.

אופיר פינס-פז: לכן הדרך לקבל את הפרוטוקול יהיה באמצעות אתר האינטרנט של הרשות המקומית.

אופיר פינס-פז: הרשות תהיה מחויבת לפרסם כל פרוטוקול של ישיבה פומבית באתר האינטרנט שלה.

יואל חסון: בתמלול או בהקלטה?

דוד אזולאי: השאלה, האם אפשר להוסיף סעיף נוסף שאומר שלכל רשות מקומית קצוב זמן להקים אתר אינטרנט.

אופיר פינס-פז: לעשות אתר זה חודש.

אופיר פינס-פז: שלא תהיה כאן טענה לנושא חדש.

אופיר פינס-פז: בואו נעשה את זה, זה מעניין, זאת יזמה חדשה.

אופיר פינס-פז: זה יותר זול, זה יותר נגיש וזה ממשל זמין.

מרגלית גוטרמן: לגבי התמלול, אני לא מוצאת סיבה מדוע לתת תמלול.

מרגלית גוטרמן: בתחילת כל ישיבה חבר מועצה מקבל את פרוטוקול הישיבה הקודמת והוא יכול להעיר את הערותיו ולתקן את מה שהוא רוצה.

מרגלית גוטרמן: הוא מקבל פרוטוקול של כל הישיבה.

קריאה: לא רושמים כל מילה.

דוד אזולאי: זה לפי מה שהמליאה מחליטה.

דוד אזולאי: יש מליאה שמחליטה לקבל את כל הפרוטוקול ויש מליאה שהחליטה לקבל תקציר.

אופיר פינס-פז: מקבלים החלטות והצבעות.

מרגלית גוטרמן: אם חבר מועצה רואה שהשמיטו דברים שלדעתו הם היו חיוניים, יכול לתקן את הפרוטוקול.

אופיר פינס-פז: ברגע שיש פרוטוקול, שהוא מפורסם ושקוף לציבור, אנחנו לא צריכים את כל הדברים האלה.

אופיר פינס-פז: לא צריך את המלל.

משה כחלון: צריך להבדיל בין סטנוגרמה לבין פרוטוקול.

משה כחלון: סטנוגרמה זה כל מה שאנחנו מדברים בינינו, כולל הבדיחות.

משה כחלון: פרוטוקול זה בדרך כלל החלטות.

משה כחלון: השאלה מה רוצה המציע?

אופיר פינס-פז: הוא רוצה את הכל.

אופיר פינס-פז: אני רוצה שיהיה ברור.

אופיר פינס-פז: באינטרנט יהיה כל הדיון.

אופיר פינס-פז: מה שהקלדנית מדפיסה יהיה באינטרנט.

קריאה: בדרך כלל רושמים את עיקרי הדברים.

קריאה: ברשויות קטנות אין קצרנית.

מרגלית גוטרמן: בדרך כלל רושמים בפרוטוקול את עיקרי הדברים ואת ההחלטה שהתקבלה.

מרגלית גוטרמן: אין לנו בעיה שזה יפורסם באינטרנט.

מרגלית גוטרמן: אם יש חבר מועצה שראה את זה וחושב שהשמיטו - - -

אופיר פינס-פז: אבל אין הקלטה.

ומרגלית גוטרמן: הוא זוכר מה הוא אמר.

ומרגלית גוטרמן: אז הוא מבקש להוסיף משפט.

אופיר פינס-פז: מי מוסיף את זה?

מיכל גוטרמן: יש הצבעה ומאשרים את זה.

אופיר פינס-פז: חברים יקרים, אני לא חושב שזאת הצעת החוק.

אופיר פינס-פז: הצעת החוק, כפי שאני מבין אותה, רוצה שתהיה הקלטה של ישיבות פומביות של מועצת העיר.

אופיר פינס-פז: בדיוק כמו שפה יש הקלטה.

אופיר פינס-פז: אחרי זה עושים פרוטוקול.

אופיר פינס-פז: שתהיה הקלטה של כל ישיבה.

אופיר פינס-פז: אפשר להחליט שאת ההקלטה שמים באינטרנט או שרק את הפרוטוקול שמים באינטרנט.

אופיר פינס-פז: זה בסדר.

אופיר פינס-פז: אם שמים רק את הפרוטוקול באינטרנט ואז חבר מועצה רוצה את כל ההקלטה, זאת זכותו.

יואל חסון: האידיאל הוא תמלול של ההקלטה והצגתה באינטרנט.

אופיר פינס-פז: יואל, זה כבר עלויות מאוד גבוהות.

אופיר פינס-פז: את זה יכולה לעשות הכנסת אבל לא מועצה קטנה.

אופיר פינס-פז: אני רוצה לשאול.

אופיר פינס-פז: הרי אין בכלל עלות.

אופיר פינס-פז: להקלטה יש עלות כמו כל הקלטה, אבל ברגע שאתה שם את ההקלטה כמו שהיא, בלי עריכה, בלי פרוטוקול, זה הכי זול.

אופיר פינס-פז: שקל זה לא עולה.

מיכל גוטרמן: לכן אין לנו התנגדות לזה.

אופיר פינס-פז: הסתיימה הישיבה שמים את ההקלטה באינטרנט.

דב חנין: אדוני, אני בעד שישימו את ההקלטה באינטרנט, אני רק לא בטוח שברמה המעשית זה באמת יאפשר לאזרחים את המידע כי אני לא רואה את האזרחים יושבים שעות ומאזינים.

אופיר פינס-פז: מי שיתעניין, ישמע, ומי שיתעניין פחות, לא ישמע.

אופיר פינס-פז: אתה עושה את השירות האופטימאלי.

אופיר פינס-פז: אולי זה לא מעניין 98% מהאנשים אבל 2% שירצו בכך, זה יהיה נגיש.

דוד אזולאי: את תקציר הפרוטוקול כן יפורסם?

אופיר פינס-פז: הפרוטוקול המאושר מהישיבה שאחרי.

דוד אזולאי: אחרת אנחנו מאבדים את האפקט.

אופיר פינס-פז: עד מתי אתם רוצים את האתר של האינטרנט?

אופיר פינס-פז: עוד שנה?

מיכל גוטרמן: זה נושא חדש.

אופיר פינס-פז: בסדר, אנחנו נשמע תגובות מהמרכז השלטון המקומי.

אופיר פינס-פז: תעשו לי סקר לכמה רשויות מקומיות אין אתר אינטרנט.

דוד אזולאי: אני שואל מה קורה לרשות מקומית שלא מפרסמת את הפרוטוקול באינטרנט?

דב חנין: בנושא אחר, יושב הראש הציע שמשרד הפנים יחויב להגיש לועדת הפנים והגנת הסביבה שלה

דב חנין: כנסת דוח שנתי ובו הוא יפרט איזה רשויות מקומיות עומדות או לא עומדות בחובתן לציבור.

דוד אזולאי: פה זה דבר אחד מתוך מכלול דברים.

דוד אזולאי: אני חושב שבמקרה הזה, אולי צריך להיות סעיף שראש רשת שיסרב לפרסם, הממונה ייתן את הפרוטוקול.

דב בן יצחק: על העיריה מוטלות חובות שונות ובשום מקום לא נאמר מה קורה.

מרגלית גוטרמן: סעיף 141 לפקודת העיריות אומר מה קורה שחבר מועצה לא מקבל פרוטוקול.

משה כחלון: מדובר גם על האזרחים.

מרגלית גוטרמן: יש חוק חופש מידע.

משה כחלון: האזרח לא רוצה שיידעו בעיריה שהוא פנה לבדוק איך התנהל הליך קבלת היתר בניה של השכן שלו.

דוד אזולאי: מה אתה עושה לו אם הוא מחליט שפרוטוקול מסוים לא עובר לאינטרנט?

דוד אזולאי: האזרח צריך להתמודד מול העיריה בכל מיני אמצעים שיש לו.

דוד אזולאי: אבל כשמדובר על מידע לציבור, שראש העיר החליט שלא להעביר את הישיבה הזאת לאינטרנט.

דוד אזולאי: מה אתה עושה?

משה כחלון: אתה רוצה סנקציה פלילית?

דוד אזולאי: לא סנקציה פלילית.

דוד אזולאי: אני מצפה שהממונה על המחוז - - -

משה כחלון: איזה סמכות יש לממונה על המחוז?

אופיר פינס-פז: אם אתם רוצים פעם לקיים דיון על מנהלי מחוזות וממוני מחוזות זה דיון מעניין.

אופיר פינס-פז: עזבו את זה, זה לא אגב אורחה החוק הזה.

אופיר פינס-פז: נציגת משרד הפנים אומרת שזה מפנה לכללים של עבודת ראש רשות מול ממונה כולל סמכויות ממונה.

אופיר פינס-פז: בואו נשאיר את זה שם.

אופיר פינס-פז: רוצים לבדוק את כל הכללים?

אופיר פינס-פז: שווה להיכנס לזה, אבל לא אפרופו החוק הזה.

אהוד ענבר: ואם חבר מועצה מבקש כינוס מועצה שלא מן המניין וראש המועצה לא מכנס?

אהוד ענבר: אז גם פונים לממונה.

אהוד ענבר: זה אותו דבר.

אהוד ענבר: הוא יכול לאכוף את זה בהוראה.

דוד אזולאי: מה עם המועצות המקומיות?

אופיר פינס-פז: זה כולל את המועצות המקומיות.

אופיר פינס-פז: אנחנו מאשרים בקריאה ראשונה בנוסח הבא.

אופיר פינס-פז: זה יכלול גם את המועצות המקומיות.

אופיר פינס-פז: החוק הזה בקריאה ראשונה ואני לא מתחייב שזה יישאר כך עד הסוף.

אופיר פינס-פז: אנחנו עובדים על זה עם הממשלה ולא מול הממשלה.

אופיר פינס-פז: אחד, אנחנו חושבים שזה נכון להכניס את המועצות המקומיות ולא רק את העיריות.

אופיר פינס-פז: אין שום אבחנה בין זה לזה.

אופיר פינס-פז: לכן התיקון הוא גם תיקון עקיף לפקודת המועצות המקומיות.

אופיר פינס-פז: שניים, אנחנו רוצים לחייב את כל השלטון המקומי בישראל באתר אינטרנט של רשות מקומית.

אופיר פינס-פז: ניתן לזה שנה עד 2009.

אופיר פינס-פז: שנה מיום פרסום החוק.

אופיר פינס-פז: שלוש, אנחנו קובעים שההקלטה תפורסם באתר, בלי עריכה, בלי הוצאה.

אופיר פינס-פז: הפרוטוקול המאושר גם יפורסם באתר.

דב בן יצחק: אני אצטרך לפנות למשרד האוצר לוודא שאין עלות.

אופיר פינס-פז: מי בעד?

אופיר פינס-פז: הצבעה בעד – רוב (אופיר פינס-פז, דוד אזולאי, יואל חסון, משה כחלון, דב חנין, שרה מרום שלו) נגד – אין נמנעים - אין

אופיר פינס-פז: תודה, הישיבה נעולה.